בת-שבע קניבסקי

מצבת הרבנית בת שבע אסתר קניבסקי
בת-שבע אסתר קַנִיֶּבְסְקִי (כ"ד בשבט תרצ"ב, 1 בפברואר 1932 – י"ז בתשרי תשע"ב, 15 באוקטובר 2011) הייתה רבנית חרדית-ליטאית, אשת הרב חיים קניבסקי ובתו של הרב יוסף שלום אלישיב.

== קורות חייה ==
נולדה בשכונת מאה שערים בירושלים, בתם הבכורה של הרב יוסף שלום אלישיב ושיינה חיה, בת הרב אריה לוין. בילדותה נלוותה לסבה הרב אריה לוין בהליכתו לבקר את אסירי המחתרות וכן בביקוריו אצל חולים ואלמנות. בצעירותה עבדה בהנהלת חשבונות ועזרה לאביה, הרב אלישיב, בהגהת כתבי סבו הרב שלמה אלישוב, בעל ה"לשם שבו ואחלמה".

בז' בכסלו תשי"ב נישאה לרב חיים קניבסקי, שלמד בישיבת לומז'ה בפתח תקווה. את הצעת השידוך הציע החזון איש. לאחר נישואיהם עברו להתגורר בשיכון חזון איש בבני ברק. החל משנות ה-90 החלה לקבל נשים בביתה לעצה ולברכה - תופעה יוצאת דופן בציבור החרדי. בשנותיה האחרונות הקפידה להתפלל תפילת ותיקין בבית הכנסת לדרמן הסמוך לביתה, ועם הזמן הצטרפו אליה נשים רבות. נשים שבאו לבקש את ברכתה ייחסו לה מופתים.
נהגה לקיים מדי שבוע טקס הפרשת חלה לנשים באולם של בית הכנסת לדרמן, כשבסיומו בירכה את המשתתפות בזכות קיום המצווה. נוהג זה נמשך לאחר פטירתה על ידי בתה הרבנית לאה קולדצקי.

בשבת חול המועד סוכות תשע"ב נפטרה בחדרה מדום לב. מסע הלווייתה התקיים בבני ברק בהשתתפות עשרות אלפים, אל בית הקברות שומרי שבת בבני ברק, שם נטמנה. בשל ההלוויה בוטלו חלק מאירועי שמחת בית השואבה שהיו אמורים להתקיים במוצאי שבת. בקריית ויז'ניץ בבני ברק, מרכזה של חסידות ויז'ניץ, הוכנסו באותו לילה שלושה ספרי תורה, ובשעת ההלוויה הופסקה השמחה וחודשה עם סיומה.

== משפחתה ==
בניה הם הרבנים: אברהם ישעיהו, שלמה ויצחק שאול קניבסקי. בנותיה הן: חנה (נפטרה התשע"ד, 2014) - הייתה נשואה לרב שרגא נח שטינמן; לאה - נשואה לרב יצחק קולדצקי; רות - נשואה לרב יהושע צביון; ברכה - נשואה לרב זליג ברוורמן; ודינה - נשואה לרב אלעזר דוד אפשטיין.

בתה, הרבנית לאה קולדצקי, ממלאת את מקומה בקבלת נשים לברכה בביתו של אביה, לבקשתו.

== הנצחה ==
לאחר מותה הוציאו בני משפחתה לזכרה במהדורה פנימית את הספר מצבת בת-שבע ובו חידושי תורה מאת עשרות מנכדיה.

בעקבות מותה, שינו מספר ארגונים ומוסדות את שמם והסבו אותו על שמה. במלאת השלושים לפטירתה, הנציח ארגון חסדי נעמי, את שמה באולם השמחות - ארמונות חן של הארגון בשם "היכל בת שבע"<ref></ref>. בפברואר 2018 נחנכה בשכונת רמת בית שמש ג' טיפת חלב על שמה.

==לקריאה נוספת==
* רותי אטיאס, שלישי באשמורת, סיפורים שנמסרו מפיה וסופרו בלשונה, תשע"ב 2011
* יפה מלכה, הרבנית קניבסקי: תולדות חייה ומפעלה של הרבנית בת שבע אסתר קניבסקי, בני ברק, תשע"ב 2011
* ג. הוניגסברג, "באר שבע" סיפורים ודברי חיזוק שנאמרו על ידי הרבנית במשך השנים ונרשמו על ידי נכדיה, תשע"ב 2012
* נפתלי ונעמי ויינברגר, Rabbetzin Kanievsky בהוצאת ארטסקרול, מאי 2012
* יעקב חלופסקי, הרבנית, תשע"ב 2012
* ש. ליאון, אמא של בנות ישראל , סיפור חייה של הרבנית קניבסקי מעובד לילדות, תשע"ב 2011
* רות צביון, בית אמי, בני ברק תשע"ז 2016
* אברהם ישעיהו קניבסקי, הרבנית: פרקי חיים מהרבנית בת שבע אסתר קניבסקי ע"ה, 2012

== קישורים חיצוניים ==

* 
* 
* [http://www.kolhalashon.com/New/Shiurim.aspx?Lang=Hebrew&SearchValue=הרבנית%20קנייבסקי הספדים על הרבנית קניבסקי ע"ה] באתר קול הלשון
* 
* 
* 
* 
* [https://www.hidabroot.org/article/911 הצניעות שהכניעה מכונית תופת], באתר הידברות
* 
* 
* 

==הערות שוליים==

קטגוריה:משפחת אלישיב
קטגוריה:משפחת אריה לוין
קטגוריה:משפחת אריה לייב שפירא
קטגוריה:רבניות חרדיות ישראליות
קטגוריה:רבניות (נשות רבנים)
קטגוריה:אישים הקבורים בבית הקברות שומרי שבת
קטגוריה:בני ברק: אישים
קטגוריה:מאה שערים: אישים
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-2011
קטגוריה:ישראלים שנפטרו ב-2011